  Туспуктэм: vk.com (Андрей Иванов) Майя Бывальцева Дэбес ёросын нимысьтыз ожгар ужрад мынон интые келянн понна адсконтэм карись сетьёс лэсьтыны кутскизы. Кичӧлтонэн Тыловай черкогуртын улӥсь нылкышноос потӥзы. Со сярысь ёрослэн тӧроез Андрей Иванов «ВКонтакте» мерлыко вотэсысь бамаз ивортӥз. Сетез кыскыны станок пуктӥзы ни, Ижысь басмаос вайизы. Кӧня ке адями Ижкаре «Крылья ангела» ӵектос улсын дышетскыны ветлӥз. « Уж ваньмызлы окмоз. Кин дышетскиз, со мукетъёссэ дышетоз, кин ке станокын ужалоз, татын огдыре 12 адями сеть лэсьтыны быгатэ, мукетъёсыз басмаез вандылозы » Андрей Иванов, Дэбес ёрослэн тӧроез Тыловайын улӥсьёс азьланяз мукетъёссэ но мылдкыд карисьёсты адсконтэм карись сетьёсты лэсьтыны дышетыны малпало. Тодэ вайытом, Ижкарысь нылкышноос нимысьтыз ужрадэ пыриськисьёслы дӥсь вуро.   Тегъёс: нимысьтызужрад Мерлык Дэбес Удмуртия  